รัฐบาลไทย-ข่าวทำเนียบรัฐบาล-ศธ.มอบทุนการศึกษารายปีต่อเนื่อง ประจำปีงบประมาณ 2559
วันศุกร์ที่ 9 ธันวาคม 2559
ศธ.มอบทุนการศึกษารายปีต่อเนื่อง ประจําปีงบประมาณ 2559
นายอดินันท์ ปากบารา ที่ปรึกษาสํานักงานปลัดกระทรวงศึกษาธิการ เป็นประธานการมอบทุนการศึกษารายปีต่อเนื่องให้กับทายาทผู้ที่ได้รับผลกระทบจากสถานการณ์ความไม่สงบในจังหวัดชายแดนภาคใต้ ประจําปีงบประมาณ 2559
เมื่อวันพฤหัสบดีที่ 8ธันวาคม2559เวลา10.00-12.00น. ณ ห้องประชุมชั้น3สํานักงานเขตพื้นที่การศึกษาประถมศึกษาปัตตานี เขต 2
นายอดินันท์ ปากบารากล่าวว่าพล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการตั้งใจจะเดินทางมาเป็นประธานในครั้งนี้ แต่ติดภารกิจที่สําคัญเร่งด่วน อาจใช้เวลาในการเดินทางมาอําเภอโคกโพธิ์เป็นเวลานาน จึงไม่ต้องการให้นักเรียนและผู้ปกครองต้องเสียเวลารอในการรับมอบทุนในครั้งนี้ จึงได้กําชับให้ดําเนินการตามห้วงเวลาที่กําหนดไว้
เป็นที่ทราบกันดีว่า สถานการณ์ความไม่สงบในจังหวัดชายแดนภาคใต้ได้ดําเนินมาอย่างต่อเนื่องจนถึงปัจจุบันส่งผลกระทบต่อชีวิตและทรัพย์สินจนไม่อาจประเมินได้ ทั้งนี้ด้วยความสูญเสียดังกล่าวของประชาชนผู้บริสุทธิ์ ยังส่งผลให้ทายาทที่อยู่ในวัยศึกษาเล่าเรียนได้รับผลกระทบตามมาวันนี้จึงเป็นวันสําคัญและอบอุ่นใจเป็นอย่างยิ่ง ที่มีรองผู้ว่าราชการจังหวัด พร้อมด้วยหัวหน้าส่วนราชการในพื้นที่ให้เกียรติมามอบทุนการศึกษารายปีต่อเนื่องให้กับทายาทผู้ที่ได้รับผลกระทบจากสถานการณ์ความไม่สงบในจังหวัดชายแดนภาคใต้ ซึ่งลูกหลานของเราได้สูญเสียบุคคลอันเป็นที่รัก แต่การสูญเสียก็ถือเป็นเรื่องธรรมดาที่เกิดขึ้นกับมนุษย์ทุกคน
อย่างไรก็ตาม เมื่อเกิดเหตุการณ์ความสูญเสีย รัฐบาลได้เห็นความสําคัญที่จะบรรเทาความเดือดร้อนด้านการศึกษาจึงมอบให้กระทรวงศึกษาธิการเข้ามาช่วยเหลือกลุ่มเป้าหมายครอบครัวที่ได้รับผลกระทบจากสถานการณ์ความไม่สงบ โดยมอบทุนการศึกษารายปีต่อเนื่องตั้งแต่ระดับปฐมวัยจนถึงระดับปริญญาตรีให้กับทายาทของผู้ได้รับผลกระทบจากสถานการณ์ดังกล่าว โดยที่กระทรวงศึกษาธิการหวังว่านักเรียนนักศึกษา ตลอดจนผู้ปกครองจะได้นําเงินทุนการศึกษาดังกล่าวเพื่อเป็นประโยชน์ในการศึกษาเล่าเรียน เพื่อบรรเทาความเดือดร้อนได้ในระดับหนึ่ง
นอกจากนี้ กระทรวงศึกษาธิการยังมีโครงการเยี่ยมเยียนครอบครัวผู้ได้รับผลกระทบจากสถานการณ์ดังเช่น การไปเยี่ยมเยือนและให้กําลังใจครอบครัวของผู้เสียชีวิต การดูแลและเยี่ยมผู้ได้รับบาดเจ็บจากเหตุการณ์ ซึ่งมีผู้แทนกระทรวงศึกษาธิการเจ้าหน้าที่ของ ศธ.ส่วนหน้า และเขตพื้นที่การศึกษา เป็นผู้แทนกระทรวงศึกษาธิการมาโดยตลอด ซึ่งหากมีข้อขัดข้อง หรืออุปสรรคใด ขอให้แจ้งกับกระทรวงศึกษาธิการ หรือ ศธ.ส่วนหน้าได้ เพื่อจะได้ดูแล และให้กําลังใจกับทุกครอบครัวที่ได้รับผลกระทบ ซึ่งเป็นกําลังสําคัญในการดํารงชีวิตต่อไปอีกทางหนึ่งด้วย
ขอขอบคุณหน่วยงานการศึกษาทุกสังกัด คณะดําเนินงานและเจ้าหน้าที่ที่ร่วมสนับสนุนส่งเสริมการดําเนินงานด้านกระบวนการจัดการทุนการศึกษา ตลอดจน ครู และผู้ปกครองที่ได้นําพาให้เด็กได้มารับมอบทุนการศึกษาในวันนี้ขออํานวยพรให้ นักเรียน นักศึกษา ตั้งใจศึกษาเล่าเรียน เพื่ออนาคตที่ดีของตนเองและครอบครัว ขอฝากผู้ปกครองที่ดูแลนักเรียน นักศึกษา โปรดเสียสละกําลังกาย กําลังใจเพื่อช่วยเหลือทายาทที่ได้รับผลกระทบฯ ให้บรรลุความสุขและความสําเร็จทางการศึกษาอย่างดียิ่ง
นายนิตย์ พรหมประสิทธิ์ ผู้อํานวยการสํานักงานเขตพื้นที่การศึกษาประถมศึกษาปัตตานี เขต 2กล่าวรายงานถึงการมอบทุนในครั้งนี้ว่า สืบเนื่องมาจากการดําเนินงานให้ความช่วยเหลือทุนการศึกษารายปีต่อเนื่องให้กับทายาทผู้ได้รับผลกระทบจากสถานการณ์ความไม่สงบในจังหวัดชายแดนภาคใต้ซึ่งกระทรวงศึกษาธิการได้รับมอบหมายให้ดําเนินการตามมติคณะรัฐมนตรี เมื่อวันที่31พฤษภาคม2548อนุมัติในหลักการให้ความช่วยเหลือ โดยเริ่มดําเนินการตั้งแต่ ปี พ.ศ.2549จนถึงปัจจุบันมีทายาทผู้ที่ได้รับผลกระทบจากสถานการณ์ความไม่สงบในจังหวัดชายแดนภาคใต้ ขอรับทุนการศึกษารายปีต่อเนื่อง จํานวน 6,577 ราย
กระทรวงศึกษาธิการ โดยสํานักประสานงานและบูรณาการการศึกษาจังหวัดชายแดนภาคใต้ ได้เล็งเห็นความสําคัญของการให้ความช่วยเหลือในด้านการสร้างโอกาสทางการศึกษาและการพัฒนาคุณภาพชีวิตของครอบครัวผู้ที่ได้รับผลกระทบดังกล่าวจึงได้ดําเนินการโครงการทุนการศึกษารายปีต่อเนื่องทายาทผู้ที่ได้รับผลกระทบจากสถานการณ์ความไม่สงบในจังหวัดชายแดนภาคใต้ ที่จังหวัดปัตตานี โดยมีวัตถุประสงค์เพื่อให้ผู้รับทุนมีความเข้าใจและรับรู้ถึงความเอาใจใส่ของกระทรวงศึกษาธิการในด้านการศึกษาของนักเรียน และเพื่อเป็นการสร้างขวัญและกําลังใจให้กับนักเรียนซึ่งเป็นทายาทของผู้ได้รับผลกระทบ ในโอกาสที่ได้มาพบกัน
โดยกิจกรรมที่สําคัญเป็นการดําเนินการมอบทุนการศึกษารายปีต่อเนื่องให้กับนักเรียนนักศึกษา ซึ่งเป็นทายาทผู้ที่ได้รับผลกระทบจากสถานการณ์ความไม่สงบในจังหวัดชายแดนภาคใต้ในพื้นที่จังหวัดชายแดนภาคใต้ ปีการศึกษา 2559 ดังนี้
วันที่8ธันวาคม 2559 ณ สํานักงานเขตพื้นที่การประถมศึกษา ปัตตานี เขต 2 จํานวน150คน
วันที่ 9 ธันวาคม 2559 ณ สํานักงานเขตพื้นที่การประถมศึกษา ปัตตานี เขต 3จํานวน104คน
โครงการเสริมสร้างความเข้าใจ
และการเยี่ยมเยียนครอบครัว
ช่วยเหลือเยียวยาผู้ที่ได้รับผลกระทบ
จากสถานการณ์ความไม่สงบในจังหวัดชายแดนภาคใต้
ความเป็นมา
นับจากเกิดเหตุการณ์ความไม่สงบในจังหวัดชายแดนภาคใต้ตั้งแต่วันที่4มกราคม2547เป็นต้นมาจนถึงปัจจุบัน เกิดขึ้นในจังหวัดยะลา ปัตตานี นราธิวาส และบางอําเภอในจังหวัดสงขลา มีความรุนแรงอย่างต่อเนื่องเป็นลําดับ ทําให้เกิดความสูญเสียต่อชีวิต และทรัพย์สินของเจ้าหน้าที่รัฐ ประชาชนผู้บริสุทธิ์เป็นจํานวนมาก รัฐบาลได้เล็งเห็นความสําคัญของการช่วยเหลือเยียวยากลุ่มเป้าหมายผู้ที่ได้รับผลกระทบฯดังกล่าว โดยมีหน่วยงานภาครัฐที่เกี่ยวข้องได้ร่วมกันจัดทําหลักเกณฑ์การช่วยเหลือเยียวยาผู้ที่ได้รับผลกระทบสืบเนื่องจากสถานการณ์ความไม่สงบในจังหวัดชายแดนภาคใต้ขึ้น และคณะรัฐมนตรีได้มีมติอนุมัติหลักเกณฑ์การให้ความช่วยเหลือเยียวยาผู้ได้รับผลกระทบสืบเนื่องจากสถานการณ์ความไม่สงบในจังหวัดชายแดนภาคใต้ขึ้น เมื่อวันที่31พฤษภาคม2548โดยมอบหมายให้หน่วยงานภาครัฐที่เกี่ยวข้องรับไปดําเนินการ
กระทรวงศึกษาธิการได้รับมอบหมายภารกิจในดําเนินงานให้ความช่วยเหลือทายาทผู้ที่ได้รับผลกระทบจากสถานการณ์ความไม่สงบฯ กรณีที่เสียชีวิต และบาดเจ็บสาหัส โดยให้ความช่วยเหลือด้านทุนการศึกษารายปีต่อเนื่องให้กับทายาทผู้ที่ได้รับผลกระทบฯให้ได้รับการศึกษาต่อเนื่อง เพื่อสร้างโอกาสทางการศึกษา ให้สามารถดํารงตนอยู่ได้ด้วยตนเองในสังคมทั้งในปัจจุบันและอนาคตซึ่งการให้ทุนการศึกษาจะเริ่มให้นับแต่ทายาทเข้ารับการศึกษาไปจนจบการศึกษาระดับปริญญาตรีภายในประเทศและมีอายุไม่เกิน25ปีบริบูรณ์
คุณสมบัติของผู้ที่ขอรับความช่วยเหลือทุนการศึกษา
-เป็นทายาทของผู้ที่ได้รับผลกระทบจากสถานการณ์ความไม่สงบในจังหวัดชายแดนภาคใต้ทั้งเจ้าหน้าที่ของรัฐ และประชาชน กรณีเสียชีวิต บาดเจ็บสาหัส และทุพพลภาพ
-ได้รับการรับรองจากคณะกรรมการ3ฝ่ายในพื้นที่ที่เกิดเหตุ (ปกครอง, ทหาร, ตํารวจ)เป็นผลกระทบสืบเนื่องจากสถานการณ์ความไม่สงบฯ และมีรายชื่อที่ ผอ. สพป. ลงนามกํากับจัดส่งมายัง สป.
-ทายาทของผู้ที่ขอรับความช่วยเหลือทุนการศึกษาอยู่ในระหว่างการศึกษาตั้งแต่ระดับปฐมวัยจนถึงระดับการศึกษาระดับอุดมศึกษาภายในประเทศ และมีอายุไม่เกิน25ปี
หลักเกณฑ์การให้ความช่วยเหลือให้ความช่วยเหลือทุนการศึกษาตามระดับชั้นการศึกษา ดังนี้
- ศูนย์พัฒนาเด็กเล็ก/กศน.5,000บาท/ปี
- อนุบาล/ประถมศึกษา6,000บาท/ปี
- มัธยมศึกษาตอนต้น,ตอนปลาย/ปวช.10,000บาท/ปี
- อุดมศึกษา/ปวส.20,000บาท/ปี
* สําหรับการศึกษาสายศาสนาควบคู่สามัญ สายสามัญหรือระดับการศึกษาอื่น ให้เทียบได้กับระดับการศึกษาตามหลักสูตรของกระทรวงศึกษาธิการ
งบประมาณการช่วยเหลือทุนการศึกษาฯ ปีงบประมาณ พ.ศ.2559
งบประมาณรายจ่ายประจําปีกระทรวงศึกษาธิการ งบเงินอุดหนุนทุนการศึกษาให้กับทายาทผู้ได้รับผลกระทบฯ จํานวน94,162,000 บาท
เป้าหมายนักเรียนทุนการศึกษารายปีต่อเนื่องจํานวน 1,471คน จําแนกดังนี้
ที่
สถานที่มอบทุน
จํานวน
นักเรียนทุน
กําหนดการ
ที่มอบทุน
สพป.นราธิวาส เขต 1
26-28ธ.ค.2559
สพป.นราธิวาส เขต 2
-
สพป.นราธิวาส เขต 3
สพป.ปัตตานี เขต 1
-
-
สพป.ปัตตานี เขต 2
8ธ.ค.2559
สพป.ปัตตานี เขต 3
9ธ.ค.2559
สพป.ยะลา เขต 1
20-22ธ.ค.2559
สพป.ยะลา เขต 2
สพป.ยะลา เขต 3
สพป.สงขลา เขต 2
10-11ม.ค.2560
สพป.สงขลา เขต 3
รวม
1,471คน
ผู้รับผิดชอบสํานักประสานงานและบูรณาการการศึกษาจังหวัดชายแดนภาคใต้ สํานักงานปลัดกระทรวงศึกษาธิการ